Re fana ka litsamaiso tsohle tsa rona tse ncha, litaba, tlhahlobo le ketsahalo eohle ka WhatsApp | Telegram le Email ka mokotla o ngolisoang. Kahoo Join Today! 2 Ka Beibeleng, re ithuta gore ge motho a ineela le go kolobetšwa, o thoma bophelo bjo bofsa e le Mokriste. Ge motho a ineetše le go kolobetšwa, Jehofa o tla mo šegofatša kudu, eupša gape o tla hlaselwa ke Sathane. (Diema 10:22; 1 Petro 5:8) Ke ka baka leo batswadi ba Bakriste ba swanetšego go fetša nako ba ruta bana ba bona seo go ba morutiwa wa Kriste go se bolelago. Ge bana ba se na batswadi ba Bakriste, bagolo ba phuthego ba tla ba thuša ka lerato gore ba kwešiše seo go ineela le go kolobetšwa go se bolelago. (Bala Luka 14:27-30.) Go fo swana le ge batho ba itokiša pele ba ka thoma go aga moago o itšego, bana le bona ba swanetše go itokiša pele ba ka kolobetšwa e le gore ba tle ba kgone go hlankela Jehofa ka potego “go fihla bofelong.” (Mateo 24:13) Ke’ng seo se ka thušago bana go ikemišetša go hlankela Jehofa ka mo go sa felego? Anke re boneng.